Gan Ioan Kidd
ISBN: 9781843236986
You're reviewing: O'R CYRION
Dyma wyth stori gyffrous wedi eu gosod mewn cyd-destun cyfoes. Yr hen natur ddynol yw'r thema gyffredin - dyw rhagrith, twyll a hunan-dwyll byth yn bell i ffwrdd - ond mae'r sefyllfaoedd yn annisgwyl ac yn ....wel, yn wahanol!
Pobl yr ymylon yw llawer o'r cymeriadau, yn sylwi ar fywyd o'r cyrion, heb fod yn aelodau cyflawn o'r llwyth. Trwy eu gweithredoedd y down i'w hadnabod. Hynny, a'u hiaith liwgar, ddi-lol, sy'n rhan mor hanfodol o'u personoliaeth.
"Brodor o Gwmafan yng Ngorllewin Morgannwg yw Ioan Kidd. Graddiodd yng Ngholeg Prifysgol Dewi Sant, Llanbedr Pont Steffan. Mae'n byw bellach gyda'i deulu yng Nghaerdydd. Cyhoeddwyd ei nofel gyntaf Cawod o Haul yn 1977 ac ymddangosodd ei nofel i blant Craig y Lladron (Cyfres Cled) yn 1994. O'r Cyrion, 2006, oedd ei gyfrol gyntaf o storïau byrion. Yn 2009 cyhoeddodd Mae'n Anodd Weithiau, sef nofel i'r arddegau yn y gyfres Whap! Yn 2011 cyhoeddodd ei ail nofel i oedolion Un o Ble Wyt Ti?